***Želim ti veliko uspeha pri učenju na daljavo!***

Tvoja učiteljica Katja

ČETRTEK, 23. 4. 2020

**SLJ**: Velika začetnica - ponovimo **(2 uri)**

SDZ – 2. del

**→** stran 97: Oglej si prikaz o pisanju velike začetnice pri LASTNIH IMENIH.

Za vsak oblaček povej tri primere.


→ Preberi navodilo naloge s svinčnikom – spodaj, nato **zapiši pravilo za pisanje velike in male začetnice!**

**NE POZABI na pravopisni opomnik.**

→ V šolski zvezek **čitljivo ter estetsko** prepiši miselni vzorec – GLEJ FOTOGRAFIJO.

*Če danes ne uspeš, lahko narediš še jutri.*

*POTRUDI SE!*



*ZA STARŠE*

**Cilji:** Učenci

* razvijajo jezikovne zmožnosti;
* pravilno zapisujejo veliko začetnico.

**MAT:**  Preverjanje znanja (v priponki)

Danes boš preveril svoje znanje. Potrudi se po svojih najboljših močeh. Rešuj tako, kot če bi bil v šoli. Zaupaj v sebe!

Nalogo iz geometrije obvezno načrtuješ z geotrikotnikom.

**! POVRATNA INFORMACIJA UČITELJICI**: fotografiraj rešene naloge in mi jih v Wordovi datoteki čimprej pošlji na arnesov naslov.

Naloge bom pregledala in ti poslala povratno informacijo!

Po prvomajskih počitnicah sledi ocenjevanje znanja.


***Vse naloge rešuješ na list, ki ti ga starši natisnejo!***

*Časa imaš 45 minut.*

**DRU:** Triglavski narodni park

*O narodnem parku si že bral v učbeniku, nekateri pa ste ga zagotovo že tudi obiskali.*

→ Odpri zvezek, napiši datum in čitljivo prepiši povzetek – GLEJ FOTOGRAFIJO.



Da si boš vse skupaj boljše predstavljal in zapomnil, ti pošiljam spodnji naslov:

### **YouTube:** [Triglavski narodni park TNP HD UJETA BREZČASNOST](https://www.youtube.com/watch?v=2XyttCVIdWo) (12.47)

**ŠPORT:** Stare igre (2 uri)

Naslednji dve uri športa bosta namenjeni igram, ki so se jih igrali nekoč.

Prelevil se boš v mladega raziskovalca. Poklical boš svojo babico ali dedka ali prababico ali pradedka in jim zastavil naslednja vprašanja:

*Kako se je predmet šport imenoval včasih?*

*Kako ste bili oblečeni dečki in kako deklice pri telovadbi?*

*Kje ste telovadili (učilnica, hodnik, telovadnica …)?*

*Katere športne rekvizite ste uporabljali?*

*Kako je običajno izgledala učna ura telovadbe?*

*Katere igre ste se igrali in katera je bila tvoja najljubša igra? Kakšna so bila pravila igre*?

*Se spomniš kakšnega zanimivega dogodka v povezavi s telovadbo v šoli?*

Svetujem ti, da si odgovore sproti zapisuješ!

**NALOGA:**

Izberi se eno ali več iger, ki so se jih igrali nekoč ter se jih igraj skupaj s svojo družino. Prvomajske počitnice so idealen čas, da preiskusiš in spoznaš stare igre.

**Tisto igro, ki ti bo najljubša, na kratko predstavi in mi jo skupaj z odgovori pošlji na arnesov naslov!**

Ko se vrnemo nazaj v šolo, boš igro predstavil svojim sošolcem.

***VELIKO UŽITKA PRI IGRANJU S SVOJO DRUŽINO!***